Z A P I S N I K
13. sjednice Vijeća Gradske četvrti Podsljeme,
održane 13. lipnja 2022., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati



NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Reana Senjković- Svrčić, Tihomir Milovac, Luka Maloča, Drago Boras, Snježana Punjek, Ana Večerin Novaković, Anita Matković i Damir Pavlek.

NENAZOČNI ČLANOVI VIJEĆA: Pero Semren – ispričao se, Ivan Laco – ispričao se

OSTALI NAZOČNI: Goran Rogić - Gradski ured za mjesnu samoupravu
                                   


Predsjedava: Krešimir Kompesak, predsjednik Vijeća.

Predsjednik konstatira da je prisutno 9 članova Vijeća, što znači da Vijeće može pravovaljano odlučivati, te otvara 13. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 12. sjednice. Bez rasprave, jednoglasno je usvojen zapisnik 12. sjednice.

Na prijedlog predsjednika Vijeće jednoglasno utvrđuje slijedeći:


DNEVNI RED:

	
1.  Prijedlog prioriteta za Plan komunalnih aktivnosti za 2023. – rasprava

2.  Zaključak o izmjeni Plana komunalnih aktivnosti za 2022. – donošenje zaključka

3.  Pitanja, prijedlozi i obavijesti

	





Ad 1. Prijedlog prioriteta za Plan komunalnih aktivnosti za 2023.

Predsjednik Vijeća obavještava članove kako su svi na mail dobili dopis Gradskog ureda za mjesnu samoupravu, civilnu zaštitu i sigurnost, u kojem nas obavještavaju kako je izmjenama Statuta Grada Zagreba došlo do promjene rokova za usvajanje Planova komunalnih aktivnosti i Planova malih komunalnih akcija mjesnih odbora te će po novom isti morati biti usvojeni zajedno sa Proračunom Grada Zagreba, što konkretno znači da će se isti morati usvajati do studenog mjeseca za narednu godinu. O istom su obavješteni i svi mjesni odbori.


Ad 2.  Zaključak o izmjeni Plana komunalnih aktivnosti za 2022.

Predsjednik Vijeća obavještava članove kako su došli korigirani i ispravni troškovnici Zagrebačkih cesta i Zrinjevca te je potrebno prilagoditi cijene određenih stavki unutar našeg Plana. Kako se i dalje čeka suglasnost nadležnog Povjerenstva za postavu spomenika poginulim braniteljima na području Mlinova, do ishođenja iste privremeno će se izbaciti ta stavka, a nakon postupaka javne nabave oslobodit će se sredstva pa će se spomenik vratiti u narednom rebalansu.

Također, dobiven je troškovnik Zrinjevca za sanaciju nogometnog travnjaka NK Prigorje Markuševec, koja se može izvesti za vrijeme ljetne stanke, pa će se osigurati i sredstva za navedeno u ovom rebalansu.

Bez rasprave, jednoglasno je usvojen Zaključak o izmjeni Plana komunalnih aktivnosti Gradske četvrti Podsljeme za 2022. Isti se nalazi u privitku ovog zapisnika.

Ad 3. Pitanja, prijedlozi i obavijesti

Predsjednik Vijeća obavještava kako se za završnim asfaltiranjem rotora u centru Šestina kreće od 20. lipnja te se nada da će i Zagrebačke ceste do tada nabaviti asfalt, kako bi se paralelno moglo izvršiti i asfaltiranje dijela Šestinske ceste, dok je taj dio zatvoren za promet.
Drago Boras traži obavijest kako će linije ZET-a voziti u tom periodu?
Predsjednik Vijeća odgovara kako će biti uspostavljana posebna autobusna linija, a raspored polazaka dostavit ćemo kad dobijemo od ZET-a.

Luka Maloča postavlja pitanje može li se za promet zatvoriti Prilaz Kraljičinom zdencu? Osim za stanare i ZET.
Predsjednik Vijeća odgovara kako smatra da nema potrebe za tim. Postoji dovoljna širina prometnice, a još će se provjeriti mogućnost izmještanja dva stupa javne rasvjete na početku ulice.
Luka Maloča također moli da se nadležnom Gradskom uredu još jednom pošalje dopis sa upitom da li je zatražena dozvola za samoposlužnu autopraonicu na početku ulice?
Predsjednik Vijeća odgovara kako će se poslat upit te da smatra da bi za takve stvari obavezno trebalo tražiti i mišljenje Vijeća Gradske četvrti. Također ističe kako je na navedenoj lokaciji već više puta bila i građevinska inspekcija, kao i Komunalno redarstvo, ali da je svaki put utvrđeno da je sve rađeno po propisima.

Luka Maloča postavlja pitanje da li je došao odgovor od ViO-a vezan uz istražne radove na lokacijama Sudiščak/Gračanski Ribnjak? Ističe kako bi navodno jedna bušotina trebala biti točno iznad samog izvora pitke vode, a to bi trebalo izbjeći.
Goran Rogić odgovara kako je dopis upućen, zatražen i očevid na licu mjesta, ali nikakav povratni odgovor nije još stigao.

Anita Matković traži da se na Mihaljevcu postave linije vodilje za slabovidne osobe na novom prijelazu do tramvajskih perona.





Sjednica je završena u 8:30 sati.



Zapisnik vodio:

Goran Rogić

URBROJ: 251-13-11-2-22-2
Zagreb, 13. lipnja 2022.

